- Hindi News
- National
- 40 गांवों के खातों में बिना आईडी प्रूफ के नहीं किया जाएगा रुपयों का भुगतान
40 गांवों के खातों में बिना आईडी प्रूफ के नहीं किया जाएगा रुपयों का भुगतान
फर्जी तरीके से रुपए निकासी का मामला सामने आने के बाद बैंक ऑफ बड़ौदा ने लिया निर्णय
भास्कर संवाददाता | बामनिया
स्थानीय बैंक ऑफ बड़ौदा की शाखा अब में अब बिना आधार कार्ड में किसी भी खाताधारक को भुगतान नहीं किया जाएगा। बुधवार को फर्जी तरीके से एक खाते से 20 हजार रुपए निकाले जाने के बाद बैंक ने रुपए भुगतान की प्रक्रिया में बदलाव किया है।
दोबारा कोई धोखाधड़ी से रुपए ना निकाल ले इसलिए अब बिना पहचान पत्र के भुगतान नहीं होगा। रुपए निकालने का ऐसा ही प्रयास करते शंका के आधार पर एक युवक को गुरुवार को पकड़ा गया था। इससे बैंक ने सबक लेते हुए शुक्रवार से व्यवस्था में बदलाव किया। अब विड्राल फार्म के साथ आधार कार्ड या वोटर आईडी देना होगी। व्यक्ति की पहचान का सत्यापन कर भुगतान किया जाएगा। बैंक ऑफ बड़ौदा में 40 से ज्यादा गांवों के खाते हैं। इनमें बामनिया क्षेत्र के ग्राम बामनिया, अमरगढ़, सातेर, मुलथानिया, पश्चिम छायन, गेहंडी, गेादड़िया, असालिया, चापानेर, दुलाखेड़ी, रामपुरिया, वडलीपाड़ा और थांदला तहसील क्षेत्र के नारेला, सेमलिया, नौगांवा, कुकड़ीपाड़ा, तलावड़ा, केशरपुरा गांव शामिल है। रोजाना बड़ी संख्या में ग्रामीण लेन-देन के लिए पहुंचते हैं इस वजह से यहां काम का दबाव बना रहता है।
इनका कहना है
रुपयों की निकासी में फर्जी तरीके से भुगतान को रोकने के लिए हमने अब खाताधारक का सत्यापन करना शुरू किया है। रुपए निकालने वाले खाताधारक से का आईडी प्रूफ चेक किया जा रहा है। हुकुमचंद डोडियार, प्रबंधक, बैंक ऑफ बड़ौदा, बामनिया
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva